สาขานี้อยู่ชั้น 7 น่าจะเป็นสาขาแรกของร้านเลยมั้ง เห็นมานานแล้ว แต่ไม่ค่อยได้ทานที่นี่ ช่วงนี้ไม่รู้ทำไมชอบกินชาบู 

โดยเฉพาะน้ำซุปสุกี้ยากี้ ที่เวลาลวกหมูคุโรบูตะพอสุกๆแล้วเอามาจิ้มกินกับไข่ดิบที่ตีไว้ในถ้วย รสชาติเข้ากันอย่างบอกไม่ถูกจนลืมไปเลยว่าไม่ชอบกินไข่ดิบๆ 555

แต่วันนี้มีเหตุการณ์ เจอสิ่งแปลกปลอมอยู่ใต้หมูชาบูชิ้นสุดท้ายที่จะเอามาลวก เป็นสีขาวๆ ชิ้นใหญ่พอสมควร ยาวประมาณ 3 ซม. เหมือนผักกาด แต่เป็นปล้องๆ ลองเพ่งเล็งตั้งนานว่าคืออะไร เลยถามพนักงาน ปรากฏว่าพนักงานรีบเก็บถาดหมูนั้นไปโดยที่ยังไม่ตอบ ซักพักมี ผจก ร้าน เดินมาขอโทษ และบอกว่าเป็นความผิดของทางร้าน เราเลยถามว่ามันคืออะไร ผจก บอกว่าเป็นปลายถุงมือ

เราก็ยังคิดอยู่ว่ามันมาได้ยังไง ชิ้นก็ไม่เล็ก แต่ก็ไม่ติดใจอะไรเพราะไม่ใช่แมลง แต่ยังไงก็ถือว่าเป็นปัญหาการควบคุมความสะอาดของทางร้าน ซึ่งทางร้านก็ไม่คิดเงินเรามื้อนี้  และรับปากจะไปปรับปรุง QC ในร้านให้ดีขึ้น

ปล. ผจก.ร้านทำหน้าที่แก้ปัญหาได้ดี เข้าใจความรู้สึกลูกค้า  ก็คิดว่าจะยังคงให้โอกาสร้านนี้ต่อไปครับ